ET
6.2.2023
Euroopa Liidu Teataja
C 45/9
Komisjon saatis 20. novembri 2020. aasta kirjas Iirimaale ametliku kirja olukorras, kus komisjon ei olnud saanud Iirimaalt mingit teavitust direktiivi järgimiseks vajalike sätete vastuvõtmise kohta.
Kuna direktiivi ülevõtmise kohta puudus igasugune teave, siis saatis komisjon 23. septembri 2021. aasta kirjas Iirimaale põhjendatud arvamuse.
Sellegipoolest ei ole Iirimaa ikka veel ülevõtmismeetmeid võtnud ja igal juhul ei ole nad nendest komisjoni teavitanud.
(1) (2)
ELT 2018, L 303, lk 69.
Euroopa Parlamendi ja nõukogu 10. märtsi 2010. aasta direktiiv 2010/13/EL, audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv) (ELT 2010, L 95, lk 1).
Eelotsusetaotlus, mille on esitanud Nejvyšší soud (Tšehhi Vabariik) 15. novembril 2022 – RegioJet a. s., STUDENT AGENCY k.s. versus České dráhy a.s., Správa železnic, státní organizace, Česká republika, Ministerstvo dopravy (Kohtuasi C-700/22) (2023/C 45/15) Kohtumenetluse keel: tšehhi Eelotsusetaotluse esitanud kohus Nejvyšší soud
Põhikohtuasja pooled Hagejad: RegioJet a. s., STUDENT AGENCY k.s.
Kostjad: České dráhy a.s., Správa železnic, státní organizace, Česká republika, Ministerstvo dopravy
Eelotsuse küsimused Kas Euroopa Liidu toimimise lepingu artikli 108 lõike 3 viimast lauset tuleb tõlgendada selliselt, et liikmesriigi kohtul tuleb kolmanda isiku (konkurendi) taotlusel algatatud menetluses kohustada kasusaajat tagastama abi, mis on antud seda sätet rikkudes, isegi kui nõukogu 13. juuli 2015. aasta määruse (EL) 2015/1589 (1), millega kehtestatakse üksikasjalikud rakenduseeskirjad Euroopa Liidu toimimise lepingu (ELTL) artiklile 108, artikli 17 lõike 1 kohane komisjoni õiguse aegumistähtaeg on (kohtuotsuse kuupäeva seisuga) möödunud, mille tulemusel loetakse antud abi olemasolevaks abiks sama määruse artikli 1 punkti b alapunkti iv ja artikli 17 lõike 3 tähenduses?
(1)
ELT 2015, L 248, lk 9.
Eelotsusetaotlus, mille on esitanud Sąd Najwyższy (Poola) 18. novembril 2022 – Advance Pharma sp. z o.o. versus Skarb Państwa – Główny Inspektor Farmaceutyczny (Kohtuasi C-711/22) (2023/C 45/16) Kohtumenetluse keel: poola Eelotsusetaotluse esitanud kohus Sąd Najwyższy
Põhikohtuasja pooled Avaldaja: Advance Pharma sp. z o.o.
Vastustaja: Skarb Państwa – Główny Inspektor Farmaceutyczny